cyanic-selkie/wikianc huggingface dataset:
Manisarus
Det er knapt med informasjon om Manisarus. Han var kanskje en fyrste eller høvding av «den arabiske stamme kalt praetavi som hadde hovedstad i Singara», i henhold til Plinius den eldre, I løpet av hans tid som hersker tok han kontroll over deler av oldtidens Armenia og Mesopotamia, noe som antagelig førte til at Oroses I av Partia erklærte krig mot ham. Manisarus sendte bønn til den romerske keiser Trajan hvor han tilbød land fra Osroes’ allierte i bytte for romersk militær støtte. Dette ble øyensynlig akseptert. Trajan skal også ha underlagt seg Gordyene ved denne anledningen, men kun midlertidig.
Dataprogram
Dataprogram, ofte bare kalt program (engelsk: application og computer program), er en samling av en rekke forhåndsprogrammerte instrukser til datamaskinen. Dataprogrammet er som regel lagret på et platelager eller et annet lagringsmedium. Når man skal bruke et dataprogram lastes programmet inn i datamaskinens minne slik at instruksjonene er tilgjengelige for prosessoren og kan utføres (kjøres) av denne. Dataprogrammer til bruk for mobiltelefoner kalles ofte en app.
Bjarne Fiskum
Liv og virke
Bjarne Fiskum samlet unge musikere i Harran i Trøndelag flere somre på rad, noe som kulminerte i 1975 med konsert i Aulaen i Oslo hvor musikerne spilte under navnet Det Norske Kammerorkester. . I 1975 ble han ansatt som fylkesmusiker med Troms fylkeskommune som arbeidsgiver og Harstad som arbeidssted. Han spilte blant annet i Tromskvartetten, og var med på å starte opp et såkalt strykeprosjekt i Harstad høsten 1975, hvor svært mange barn fikk mulighet til opplæring på strykeinstrumenter.
Muhammadu Buhari
Liv og virke
Buhari kom for første gang i rampelyset i 1975 da han ble minister for olje-og naturressursene under den daværende statslederen, general Olusegun Obasanjo. Før dette var han sjef for det nyopprettede North Eastern State i Nigeria som ble dannet under regimet til Murtala Mohammed. Han ble senere leder for det nyopprettede Nigeria National Petroleum Corporation i 1977.
Trifon
Kirken og klosteret i Petsjenga
Slik var Petsjenga-klosteret stort sett en branntomt fra 1589 og frem til 1880-årene, da det ble utført forbere­delser til å gjenreise det gamle klosteret. Det nye klosteret ble, liksom det gamle, noen tømmer­hus rundt en kirke. I 1917 hadde klosteret 30 munker, og det eksis­terte til 1939 da vinterkrigen mel­lom Sovjetunio­nen og Finland endte med at Finland måtte avstå bl.a. denne delen av sitt territorium til Sovjetunionen. Klosteret ble flyttet og i praksis nedlagt. Den siste munken, fader Akakij, døde 110 år gammel i 1984.
Straumsbrua (Ålesund)
Straumsbrua er ei 290 meter lang stålbuebru med seilingshøyde på 23 meter. Den ble åpnet den 3. juli 2004. Brua ble finansiert med bompenger og ble nedbetalt i 2011. Da den nye brua åpnet, ble de gamle Skodjebruene stengt for biltrafikk. Gamlebruene er vernet, og er oppgradert og brukes som gang- og sykkelvei.
Gesso
Ordet gesso brukes iblant om gips, det hvite mineralpulveret som blandes med vann til en masse, som stivner til fast form og benyttes av skulptører for former og avstøpninger.
Sjøkadettforeningen av 1898 Valkyrien
Hentet fra formålsparagrafen: "Foreningen skal legge forholdene til rette for at medlemmene kan dyrke og videreutvikle sine interesser for sosialt samhold, kameratskap og fysisk fostring."
Reg Butler
Reginald Cotterell Butler (født 28. april 1913 i Buntingford, død 23. oktober 1981) var en engelsk billedhugger.
Pascal Lissouba
Politiker
Han ble løslatt fra fengsel i 1979, men måtte bo i eksil i Frankrike fra 1979 til 1990. I Frankrike ble han professor ved universitetet i Paris og arbeidet for UNESCO i Paris og Nairobi.
AKB48
Team, generasjoner og kenkyusei
AKB48 er delt inn i team A, K, B, 4, 8 og Kenkyusei. Team A er det eldste og originale teamet i gruppen. det teamet A besto av den første generasjonen AKB48 medlemmer. Senere kom team K og B bestående av den andre og tredje generasjonen av AKB48 medlemmer. Team 4 ble opprettet med den 12. generasjonen og enkelte medlemmer fra den 9. og 10. generasjonen AKB48 medlemmer. Den 12.generasjonen ble promotert rett til team 4, istedenfor å bli promotert til et av de eksisterende teamene. Generasjons systemet fungerer slik at hver gang AKB48 har auditions for nye medlemmer(kenkyusei), så blir de nye medlemmene kalt for en generasjon. For eksempel er de nåværende Kenkyusei den 16.generasjonen AKB48 medlemmer. Team 8 er annerledes enn de andre teamene, på grunn av sin sponsor Toyota og medlemmene er representanter fra hvert prefektur i Japan. Etter at kenkyusei er blitt promotert, så er det vanlig at deres generasjon har egne konserter selv om de er i forskjellige team eller i andre 48grupper.
AKB0048
AKB0048 er en animasjonserie hvor nesten alle stemmeskuespillerne i serien er medlemmer av 48gruppen. Serien varte i to sesonger. Alle medlemmene til AKB eller en av søstergruppene som var med i serien dannet en Unit kalt NO NAME som opptrådtee med egne original sanger laget for serien og andre sanger fra AKB48. I dag er NO NAME oppløst siden mange av medlemmene har sluttet. Serien handler om i en framtid hvor flere planter er befolket er underholdning forbudt eller under restriksjoner fra DES. AKB0048 er en idol gruppe som reiser rundt og holder konserter for å spre glede og håp til galaksen. De kjemper mot DES båd med sang og med våpen. Serien er fokusert på en gruppe jenter som blir med i AKB0048 og finner ut at for å bli et medlem av gruppen kreves mer enn å kunne synge og danse. AKB0048 består av generasjoner og etterfølgere. Medlemmer blir tatt opp i en generasjon om de består auditionen sin(jentene i serien er en del av den 75.generasjonen) og for å bli et fullverdig medlem må man bli en etterfølger. En etterfølger er en som bærer ånden til et originalt 0048 medlem i sjelen sin og man tar på seg navnet til den man etterfølger for eksempel «Maeda Atsuko den 12».
Drammen
Den norske kirke
Den norske kirke har elleve sogn i Drammen kommune. De er en del av Drammen prosti, Tunsberg bispedømme og består av menighetene: Fjell, Bragernes, Tangen, Strømsø, Strømsgodset, Åssiden, Skoger, Konnerud, Nedre Eiker, Mjøndalen og Svelvik. Drammen prosti omfatter også Lier Kommune som består av menighetene: Frogner, Tranby og Lierskogen, Sylling og Sjåstad. Det er totalt 15 kirker og 13 kirkegårder i Drammen kommune. I Drammen var 58,7 % av befolkningen medlemmer i Den norske kirke per 2017.
Jernbane
Drammen er et viktig jernbaneknutepunkt i Norge. Drammen stasjon er endestasjon på Drammenbanen og samtidig en viktig stasjon på Vestfoldbanen, Sørlandsbanen og Randsfjordbanen/Bergensbanen. Sørlandsbanen og Bergensbanen går vestover Drammensdalen gjennom Gulskogen, Mjøndalen og Hokksund, hvor de skiller lag, mens Vestfoldbanen svinger sørover like etter Drammen stasjon og går gjennom Kobbervikdalen og Skoger mot Vestfold-byene og Skien/Porsgrunn. Drammen stasjon er Flytogets vestlige endestasjon. Drammen stasjon ble nyåpnet 15. juni 2011 etter en omfattende ombygging og oppussing. Jernbanebruene over Drammenselva ble delvis ombygget og utvidet til to spor i 1996.
Historie
Grunnlaget for Drammens eksistens er tømmerressursene og Drammenselva (Dramselva). Beliggenheten ved vassdraget og tømmervirket som kunne hentes ut fra de omliggende områdene gav grunnlag for industri og annet næringsliv. Det foregikk utstrakt trelasthandel med Nederland og Danmark allerede på 1200-tallet. På 1500-tallet hadde Drammensvassdraget omfattende tømmerfløting, og ved fossene ble det bygd sagbruk. Norges viktigste trelasthavn for sin tid ble anlagt her, og 1715 fikk ladestedene Bragernes og Strømsø hver for seg kjøpstadsrettigheter.
Drammen etter 1970
På 60 og 70-tallet forandret næringslivet seg igjen. Papirfabrikkene forsvant. Byens nye næringsvei ble logistikk og varehandel, som det hadde vært på 1700-tallet. Eldre småhus ble revet for å rydde plass for kontor- og forretningsbygg og tettere boligbebyggelse. Drammensbrua sto ferdig i 1975. Med 70-årene kom også kjøpesentrene utenfor byen og skapte nye knutepunkter. Etter 1970 var privatbilen definitivt et allemannseie, og bysentrum ble oppsplittet av trafikkårer med kaos i rushtrafikken som resultat. Familier flyttet ut fra sentrum og til de nye ytre bydelene. Befolkningsveksten stoppet en periode helt opp. På et tidspunkt kunne det se ut som byen skulle ødelegges av miljøproblemene knyttet til trafikk og en meget forurenset elv. E134 gikk rett over byens torg, og elva tok imot utslipp fra 15 papirfabrikker og 100,000 innbyggere. I samarbeid mellom berørte kommuner, Miljøverndepartementet og fylket kom de store tiltakspakkene «Kloakkrammeplanen» og «Miljøpakke Drammen» på plass i 1986. Elva ble renset og tilrettelagt for rekreasjon. Det er nå badevannskvalitet i elva, og den er igjen en av Norges beste lakseelver.
Arrangementer
Drammen Pride er en festival og et kulturarrangement som ble arrangert for første gang i 2019. Festivalen holdes i august måned og varer i tre dager med flere konserter og parade.
Drammensmaraton er en årlig konkurranse som arrangeres av Idrettsforeningen Sturla. Konkurransen var opprinnelig et hel maratonløp, men ble i 2011 lagt om til halvmaraton.
Fritidskortet
Fritidskortet er en ordning som lanseres i Drammen 1. august 2021, med målet å gi flere barn og unge får muligheten til å delta på organiserte aktiviteter, og da spesielt utsatte grupper i samfunnet. Kortet tilbys alle barn og unge mellom 6 til 18 år og dekker aktiviteter opptil 1,000 kroner per halvår.
Kommunevåpen og byflagg
Kommunevåpenet (vedtatt 1960) har en sølv søyle på sølv fjellgrunn korslagt med sølv nøkkel og sverd mot en blå bakgrunn. De latinske ordene i våpenet – «In fide et justitia fortitudo» – betyr «I troskap og rettferdighet ligger styrke». Søylen i midten av våpenet symboliserer det bærende og samlende, steinene under søylen betyr at søylen står på sikker grunn, sverdet står for kraft og styrke og nøkkelen symboliserer selve byen. Dette symbolet har vært mye brukt i europeiske byer.
Allerede i 1662 søkte Bragernes og Strømsø om å forenes til en by under navnet «Fredrikstrøm», med handelsfrihet og eget våpen, beskrevet som tre trær ved en rennende strøm, men fikk avslag av kongen.
Kulturminner
Langs Tollbugata på sørsiden av Drammenselva ligger Den tekniske aftenskole (1808), Børneasylet (1750–1800) og Bangegården (1750–1800), som alle ble fredet i 1923. Ved Strømsø Torg ligger tidligere Norges Banks filial (1840–42), fredet 1967.
Rathkes plass (Oslo)
I 2020 ble Rathkes plass forsøkt brukt til markeder, og siden da er det Egget marked hver måned i sommerhalvåret. Markedet drives av Magnus Harsheim og Juthamat Chamsoongnern. På vinteren holder de til innendørs i samarbeid med forskjellige lokale organisasjoner som Hausmania og Vega Scene
Stavanger Amtssykehus
Stavanger Amtssykehus var et sykehus for Stavanger amt. Sykehuset ble opprettet i 1773, opprinnelig for å ta pasienter med diagnosen radesyke i pleie.
Carole Lombard
Carole Lombard (født Jane Alice Peters 6. oktober 1908 i Fort Wayne i Indiana i USA, død 16. januar 1942 i Potosi Mountain i Nevada) var en amerikansk skuespillerinne.
Pham Van Dong
Første Indokinakrig
Etter at Ho Chi Minh kom til makten under augustrevolusjonen i 1945, ble Pham Văn Dong utnevnt til finansminister i den nylig etablerte regjeringen i Den demokratiske republikken Vietnam. Fra 1954 satt han som utenriksminister i Vietnam.
Barrett
Bakgrunn
Selv om innspillingene nå foregikk på en mer strukturert og effektiv måte enn under innspillingene av The Madcap Laughs, var dét i seg selv ikke nok til å dempe noe særlig på Syd Barretts høyst eksentriske og tidvis bisarre oppførsel. 6. juni 1970 spilte Barrett sin første og siste konsert som soloartist. Med seg på scenen hadde han David Gilmour og Jerry Shirley, men overrasket samtlige som var tilstede, Gilmour og Shirley inkludert, ved å legge fra seg gitaren og gå av scenen etter den fjerde sangen.
Stord lærarhøgskule
Claus Daae var skolens første bestyrer.
Notodden Boligbyggelag
Notodden Boligbyggelag ble startet 12. desember 1960 og opererer i Notodden og Hjartdal kommuner i Telemark.
Skogsby
Skogsby er et tettsted i Mörbylånga kommune i Kalmar län på Öland i Sverige. I 2010 hadde tettstedet 569 innbyggere.
Telefon (film)
Telefon er en amerikansk action-thriller fra 1977 regissert av Don Siegel. Filmen handler om en KGB-agent som må samarbeide med en amerikansk agent for å forhindre at en avhopper aktiviserer flere sovende agenter som ble utplassert i USA for 20 år siden. Disse sovende agentene lever som ordinære amerikanere og er selv uvitende om at de er agenter. Hovedrollene spilles av Charles Bronson, Lee Remick og Donald Pleasence. Filmen er basert på en roman med samme navn skrevet av Walter Wager i 1975.
I rollene
(utvalg)
Clermont-Ferrand
Historie
Det var her lederen av den raëliske bevegelsen, Raël, mottok budskapet som dannet grunnlaget for bevegelsen.
Nordens Ark
Støtteforeningen Nordens Arks Venner
Nordens Ark har en egen støtteforening, kalt Nordens Arks Vänner. Den har cirka 6 000 medlemmar.
Liu Zhang
Da Zhāng fikk høre om Zhang Songs plan fra Songs eldre bror Zhang Su, fikk han Song henrettet og begynte sin kamp mot Liu Bei, som startet sin erobring av Yizhou. Selv om generaler som Zhang Ran kjempet hardt for å beskytte sin herre, ble de beseiret av Liu Bei, som i 214 hadde omringet Zhāngs hovedstad Chengdu. Zhāngs rådgivere Liu Ba, Dong He og Hu Jing forsøkte å overtale Zhāng til å gjøre motstand hva det enn måtte koste, men Zhāng ignorerte dem og sa han ikke ville hans undersåtter skulle lide enda mer, og overga seg dermed til Liu Bei.
I Chen Shous Sanguo Zhi sies det at Zhāngs styre var fredfylt helt fram til Liu Bei gikk inn i hans områder. Men Chen Shou hadde noe sympati for Bei siden han hadde tjent som en embedsmann i Shuhan, og antydet at Liu Beis erobring av Yizhou fra Liú Zhāng var rettmessig.
Carroll Baker
Karrière
Baker ble tildelt en stjerne på Hollywood Walk of Fame som ligger ved 1725 Vine Street.
GeoGebra
Lisens
Nyere versjoner av GeoGebra er lisensiert under GNU General Public License for ikke-kommersiell bruk, men på grunn av restriksjonene for kommersiell bruk, er det ikke fri programvare etter Free Software Foundations definisjon.
Erling Petersen
Samfunnsøkonomisk forskning
Han var professor «Norske bankers lærerstol i penge- kreditt- og bankvesen» ved Norges Handelshøyskole fra 1940 til 1952. I årene etter krigen var han også rådgiver for Norges Bank, og i utredningen Pengeproblemer (1945) foreslo han å langt på vei fryse bankinnskudd og å inndrive formuesøkningen som bedrifter og personer hadde hatt under krigen med en engangsskatt.
Lauri Asikainen
Lauri Asikainen (født 28. mai 1989) er en finsk skihopper, og tidligere kombinertløper.
Guairaçá
Guairaçá er en kommune i delstaten Paraná i sørregionen av Brasil.
Shine a Light (The Rolling Stones)
Aftenpostens filmanmelder Per Haddal ga filmen 6 etter visningen i Berlin.
Algutsrum
Rett utenfor tettstedet ligger naturreservatet Jordtorpsåsen.
Data
Data er det materielle (eller fysiske) grunnlaget for å tilføre mennesker informasjon. Data er dermed det materielle grunnlaget for å overføre informasjon og kunnskap mellom mennesker ved kommunikasjon. Data kan registreres, lagres, behandles og flyttes av menneskeskapte innretninger som kalles datasystemer.
Definisjon av data
For at noe skal være data må det...
Basis og variasjon
Data må ha en materiell (eller fysisk) basis som kan variere («lack of uniformity» ). Basis kan for eksempel være et papir og variasjonen trykksverte, eller basis kan være luft og variasjonen lydbølger. Filosofen Luciano Floridi definerer variasjon i et datum slik:
Representasjon
Ikke all materiell variasjon («lack of uniformity») er data. For å være data må variasjonen også stå for (eller avspeile, representere) noe annet. Naturlig forekommende lydstøy er derfor ikke data. Men lydbølger i luften er data når de avspeiler en annen persons handling med å lage språklyder (som igjen formodentlig avspeiler personens tanker).
Primære og sekundære data
Eksemplene over var alle sammen eksempler på primærdata (materiell variasjon). Relaterte eksempler på sekundærdata (fravær av mulig variasjon) er:
Andre betydninger
Data kan også bety:
Gauscelin Jean d’Euse
Han ble født i den franske byen Cahors, og via en ekteskapsallianse var han beslektet med pave Johannes XXII. I 1312 ble han erkediakon av Paris, men like etter pavevalget utdøpte John XXII ham til Visekansler av Den hellige romerske kirke, en stilling han holdt til 1319. Han ble kreert til kardinal 17. desember 1316 av sin onkel, pave Johannes XXII. Ved hans første konsistorium ble han også valgt til kardinalprest av SS. Marcellino e Pietro. Sammen med kardinal Luca Fieschi prøvde han i 1317 å mekle (som pavelig legat) mellom Skottland og England. I Skottland ble legatene anholdt for deres påståtte partiskhet til England. I 1319 lyktes han bedre med å mekle en våpenhvile mellom det franske folk og flamlenderne.
Straumfjorden (Hitra)
Straumfjorden (offisielt navn ), også kalt Straumsfjorden og Strømfjorden, er en fjord nordvest på Hitra i Trøndelag. Fjorden starter ved gården Straum og fortsetter i nordvestlig retning mot øya Helgebostad. Der deler fjorden seg, og skifter samtidig navn. Nord for Helgebustad heter farvannet Hestnessundet og sør for Helgebostad heter fjorden Håvikstraumen.
ISSF-skyteøvelser
ISSF anerkjenner flere typer skyteøvelser. Noen av dem blir også brukt under Sommer-OL. De er delt inn i fire disipliner: rifle, pistol, hagle og viltmål.
Bertrand de Montfavez
Bertrand de Montfavez (født ca. 1270, død 1. desember 1342) var en av Den katolske kirkes kardinaler.
Timișoara
Timișoara (ungarsk Temesvár, tysk Temeschwar) er en by i regionen Banat i det vestlige Romania. Byen har 331 927 innbyggere (2016), og ligger i fylket Timiș.
Oppstanden mot det kommunistiske regime og Romanias diktator Nicolae Ceauşescu begynte i Timişoara 15. desember 1989.
Ligue 1 1952–1953
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Gjelleråsen Idrettsforening
I 2016 vant Gjelleråsen sin pulje i 4. divisjon, men det var ikke mulighet for opprykk det året på grunn av ligaendringer. Året etter vant de igjen og spilte i 2018 i 3. divisjon, hvor de beholdt plassen.
Färjestaden
Färjestaden er det største tettstedet på Öland. Det vokste fram ved at en av fergelinjene mellom øya og fastlandet anløp der. Fra fergeleiet ble det i 1910 bygget en jernbanelinje, noe industri ble etablert samt varelagre. Da det ble bestemt å bygge Ölandsbroen økte folketallet i Färjestaden kraftig. Broen ligger rett nord for stedet og gjør at reisen over til fastlandet bare tar noen minutter. Etter broens åpning har stedet fått stadig flere dagpendlere som bor der og arbeider i Kalmar.
Bruno Kreisky
Bakgrunn
Kreisky ble født i Wien i en velhavende familie av jødisk avstamning, der faren var klesfabrikant. Som 15-åring ble Bruno Kreisky medlem av SPÖs ungdomsorganisasjon. Han var også politisk aktiv mens han studerte jus ved universitetet i Wien. I 1934 ble det sosialdemokratiske partiet forbudt av Engelbert Dollfuß, men Kreisky fortsatte sin politiske virksomhet. Han ble arrestert i 1935 og dømt for forræderi, men ble løslatt i 1936. Fra 1938 til 1945 bodde han i Sverige, hvor han i 1942 giftet seg med Vera Fürth.
Kansler
Kreisky fylte 70 i 1981, og på denne tiden reagerte velgerne mot hva de så som Kreiskys for store opptatthet av internasjonale spørsmål. I april 1983 tapte sosialistene deres absolutte flertall i Nasjonalrådet, og Kreisky avviste å danne en mindretallsregjering. Han gikk av og anbefalte sin utdannelsesminister Fred Sinowatz som sin etterfølger. Hans helse var sviktende, og i 1984 måtte han foreta en akutt nyretransplantasjon. I sine siste år kom han av og til med bitre kommentarer rettet mot sitt parti, som dog hadde gjort ham til æresformann. Han døde i Wien i juli 1990.
Sparedirektivet
Sparedirektivet er en kortform for EU-direktiv 2003/48, som ble publisert 3. juni 2003.
Aker Kværner Holding
Aker Kværner Holding AS (stiftet 5. juni 2007 som Aker Holding AS) er et holdingselskap for Aker Solutions ASA og Kværner ASA, som eies 70% av Aker ASA og 30% av den norske stat.
Cefalù
Historie
Byen ble grunnlagt av antikkens grekere som en gresk koloni og byens navn er opplagt avledet fra dets sted på en høyreist og steil fjellknaus som danner en markant odde (κεφαλὴ) ut i havet. Selv om navnet åpenbart har en gresk opprinnelse, er det ikke nevnt hos den greske strategos og historiker Thukydid, som uttrykkelig sier at Himera (en annen gresk by på Sicilia) var den eneste greske koloni på denne kysten av øya. Det er sannsynlig at Cephaloedium på denne tiden var kun en festning (φρούριον) som tilhørte Himera, og kan like gjerne ha blitt bebodd først av flyktninger fra Himera da denne byen ble ødelagt.
I den første punske krig ble byen redusert av den romerske flåten under Aulus Atilius Calatinus i år 254 f.Kr., men da ved forræderi og ved våpenmakt. Cicero taler om byen som en tydeligvis blomstrende by som nøt fulle privilegier og var på hans tid en av de civitates decumanæ som betalte tiende av deres korn til den romerske stat og led betydelig fra byrdene og inndrivningene fra den romerske stattholderen Gaius Verres. Det ble også preget mynter.
Byen har generelt ikke blitt nevnt i større grad i de historiske kildene, men den ble merket av geografene Strabo, Plinius den eldre og Klaudios Ptolemaios som en av byene på Sicilia, og ved en senere tid er byens navn fortsatt funnet i Itineraries.
I løpet av Risorgimento, Italias samling, ble patrioten Salvatore Spinuzza skutt her i 1857. Cefalù ble en del av kongedømmet Italia i 1861.
Katedralen
Katedralen ble påbegynt i 1131 i normannisk stil som senere ble karakterisert som siciliansk-romansk. Interiøret er godt bevart, og der hovedsakelig dekorert med sammenflettede spissbuehvelvinger, og vinduene er også spissbuede. På hver side av fasaden er det et massivt tårn på fire etasjer. Den runde normanniske portalen har en halvsirkulær apsis mot øst. Det sammeføyde hvelvkonstruksjonen i taket er synlig fra koret og høyre tverrskip mens resten av kirken har et tak av tre. Et korsgang som er samtidig med katedralen ligger inntil.
Annet
Ikke langt fra byen ligger helligdommen Gibilmanna.
Gašper Berlot
Han debuterte i verdenscupen i kombinert 10. januar 2009, og hans beste individuelle verdenscup-plassering er en 25.-plass fra 2009.
Saigons fall
Evakuering
I april så økte stadig det daglige antallet av personer som ble evakuert (fra Saigon og ut av Vietnam), etterhvert som DAO (kontoret til USAs militærattaché) begynte å fly bort ansatte som kunne unnværes. Flere DAO-ansatte som var statsborgere fra USA, nektet å reise uten vietnamesere som de offisielt forsørget - dependants (deriblant barn og common law koner); eller uten familiemedlemmer til vietnamesisk ektefelle. (Det var ulovlig for DAO å transportere disse -uten visum - til områder styrt av USA. ) Etterhvert utførte DAO ulovlig transport av visumløse vietnamesere, til Clark Air Base i Filippinene.
Sykkel
Sykler ble funnet opp på 1800-tallet og popularisert på 1900-tallet, og det finnes nå over én milliard sykler over hele verden, dobbelt så mange som antall biler. Sykkelen er det mest brukte transportmiddel i store deler av verden. Den er populær som rekreasjonsmiddel og er blitt tilpasset for bruk som leketøy for barn, treningsverktøy for ungdom og voksne, militær- og politibruk, transporttjenester, miljøvennlig transportmiddel og konkurranseidrett.
«Sikkerhetssykkelen»
Da pedal og kjede var blitt oppfunnet, var det i starten av 1896 registrert hele 4,296 patenter relatert til sykler. Sykkelaksjer ble så etterspurt at Financial Times opprettet en egen, daglig spalte for disse. Aksjene gikk 260 % opp før den britiske sykkelboblen sprakk. Mer enn 80 % av de involverte virksomhetene gikk konkurs, men sykkelteknologien levde videre.
Guaraci (Paraná)
Guaraci er en kommune i delstaten Paraná i sørregionen av Brasil.
Sykkel
Sykkelen i samfunnet
Allerede fra begynnelsen av det 20. århundre ble sykkelen populær også blant andre enn den øvre middelklassen, selv om prisen for en sykkel oversteg månedslønnen for en ung pike på landet.
Sverre Hansen (skuespiller)
Biografi
Hansen debuterte i 1945 på Studioteatret, hvor han var ansatt til 1950; ved Det Nye Teater 1951–52, Folketeatret 1952–59, Nationaltheatret 1960–61, 1968–74 og 1977–89, Fjernsynsteatret 1961–68 og 1974–77. Han spilte Mosca i Volpone, flere roller i Molières dramatikk og Tiresias i Bakkantinene av Evripides. På film hadde han en rekke biroller, blant annet i Ni liv (1957) og Ugler i mosen (1959), og for hovedrollen i Eggs (1995; Amandapris) mot Kjell Stormoen.
Sykkel
Rammen
Vekt er en svært viktig faktor for sykler, alt etter sykkelens formål. Enkle og billige rammer er ofte tyngre enn mer kostbare rammer, da det er krevende å redusere vekt samtidig som man opprettholder ønskede funksjoner av rammen, og da kunder kan ønske lettere sykler og derfor vil betale mer for redusert vekt. Det har vært bygget landeveissykler med så lav vekt som 3,5 kg. Til sammenligning kan terrengsykkelrammer for utforsykling veie opptil fem kg, og komplette sykler som veier over 20 kg.
Drammenselva
Historie
Mellom 1930, og 1950 begynte lastebil og tog å overta for tømmerfløtingen, i Drammenselva opphørte fløtingen ved Steinberg hengsle i 1968. Enkelte steder i Drammenselva kunne man se dopper som minnet om tiden med tømmerfløting helt frem til for noen år siden.
Det var en rekke sager ved alle sideelvene, men med dampsagene trengte ikke lenger sagene å ligge ved fosser. Den første dampsag ved Drammenselva var etablert på Holmen i 1859 og allerede i 1875 var det på strekningen fra Mjøndalen til Holmen 17 dampsager. Senere ble det også etablert tremasseindustrien langs elva.
Sykkel
Frihjulskobling
Sykler med frihjulskobling kan ha pedalbremser. Disse aktiveres ved å trå pedalene bakover. Dette er ikke forenlig med kjedegir, som de fleste moderne sykler har, fordi kjedestrammeren gir etter ved bakover-tråkk.
Drammenselva
Turveier og parker langs elva
På sydsiden går det turveier fra Holmenbrua og opp til Union scene, den går videre fra Pølse-svingen, forbi Gulskogen gård og opp til Lillemoen. Også på Åssiden er det en stor park langs elva sin nordside, helt fra Muusøya opp til Berskog. Fra parken kan man også gå ut til Pålsøya, og på sydsiden av elva kan man gå ut til Sølfastøya hvor det er en park med lekeplass og store plenarealer for ballspill og annen aktivitet.
Broer
Andre veibroer: Andre jernbanebruer:
Sibelco Nordic
Sibelco Nordic, tidligere North Cape Minerals, er et gruveselskap med hovedkvarter på Lysaker i Bærum kommune i Viken.
Nøkleblomfamilien
Moderne kladistikk har gitt store systematiske endringer i denne familien de siste åra. En analyse i 2000 førte til at ganske få slekter ble igjen i nøkleblomfamilien. I Norge betød det at kun nøkleblomslekten (Primula) og smånøkkelslekten (Androsace) ble beholdt. Disse slektene har urter som er nokså like formessig, med blomster med kronblad som er sammenvokste til et rør innerst (samkronet) og en bladrosett nederst ved bakken. Noen av slektene har heterostyle blomster.
Men i APG III-systemet ble nøkleblomfamilien i vid forstand gjenopprett, slik at de utskilte familiene nå blir ført tilbake som fire klader i denne familien. Dette blir en mye større familie med flere tusen arter. Den får et vidt spenn formessig, fra trær til ettårige urter, og utbredelse over store deler av jorden. I dette systemet blir det da fire underfamilier: Maesoideae, Myrsinoideae (svarer til fredløsfamilien), Primuloideae (nøkleblomfamilien i snever forstand) og Theophrastoideae
Helgebostad
Helgebostad er ei øy som ligger nordvest for Hitra i Trøndelag. Øya deler Straumfjorden som blir hetende Hestnessundet nord for øya og Håvikstraumen sør for øya.
VM i curling for menn 2004
Eksterne lenker
Norges Curling Forbund
Fredrikstad storband
Fredrikstad Storband har vært på turneer til Brussel, St. Petersburg, New Orleans og Bayamo(Cuba). Høsten 2011 er bandet 30 år. Dette feires med jubileumsturne til New York.
Predikanten
Predikanten kan være:
John F. Kennedy
Presidentperioden
Kennedy har fått mye av æren for opprettelsen av Fredskorpset (The Peace Corps), som er en organisasjon med frivillige. Initiativtageren til Fredskorpset var imidlertid senatoren Hubert Humphrey fra Minnesota, som hadde arbeidet for dette siden 1957 og møtt mye politisk motstand. Men etter at Kennedy ga programmet sin politiske støtte ble det realisert i 1961 med Sargent Shriver, svoger og nær medarbeider av Kennedy, som første direktør. I regi av Fredskorpset ble 5 000 unge amerikanere opplært og sendt til utviklingsland i Asia og Afrika. I begynnelsen omtalte kritikerne det nedlatende som «Kennedys barnekorps».
Sosialt liv og familie
Selv om Eisenhower hadde tillatt at presidentens pressekonferanser ble filmet for visning på fjernsyn, var Kennedy den første president som holdt sine pressekonferanser i direktesendinger på TV, og han gjorde god bruk av mediet. Jacqueline førte med seg ny kunst og møbler til Det hvite hus og ledet selv dets restaurering. De inviterte en rekke kunstnere, forfattere og intellektuelle til middager i Det hvite hus og fremmet således kunstartenes profil i USA. Kennedy-familien er en av de meste etablerte politiske familier i USA etter å ha framskaffet en president, tre senatorer og tallrike andre politiske representanter, både på føderalt som statlig nivå. John Kennedys far, Joseph P. Kennedy, som var en framtredende amerikansk forretningsmann og politisk figur, hadde et mangfold av posisjoner, blant annet som ambassadør i Storbritannia fra 1938 til 1940.
På gressplenen utenfor Det hvite hus etablerte Kennedyene et svømmebasseng og et trehus, mens datteren Caroline gikk på en førskole sammen med ti andre barn i hjemmet.
Vegard Sannes
Vegard Sannes (født 4. september 1976 i Kirkenes) er en tidligere norsk fotballspiller som spilte for Bodø/Glimt i perioden 2001 til 2008, men la opp etter å ha vært skadet hele 2008-sesongen. Aasmund Bjørkan ga han tilbud om å gjøre comback for Atla IF da de spilte i 1. divisjon i 2009, men Sannes bestemte seg for å bil boende i Bodø og legge skoene på hylla. Han er i dag assistenttrener og spillerutvikler i Grand Bodø.
Hertug av Westminster
Hertugen av Westminsters sete er Eaton Hall i Cheshire og ved Abbeystead House i Lancashire. Familiens hus i London var Grosvenor House i Park Lane. Det tradisjonelle gravsted for hertugene er den gamle kirkegård ved siden av kirken St. Mary's Church i Eccleston i Cheshire.
Digi.no
I 2001 kjøpte Telenor selskapet og bremsene ble satt på. Internasjonaliseringen ble skrinlagt, datterselskapet i Finland ble solgt til de ansatte, Aksjeforum.com ble lagt ned og digitoday.no fikk tilbake sitt gamle navn digi.no og staben kraftig nedbemannet.
Damplassen (Oslo)
Damplassen (1–25, 2–24 ) er en plass i boligområdet Ullevål Hageby i Oslo ved begynnelsen av Nils Lauritssøns vei. Plassen fikk sitt navn i 1918.
På plassen lå tidligere den såkalte «Svenskedammen» (opprinnelig to fiskedammer, ikke én), som i likhet med en del steingjerder i distriktet, som i Havnabakken, skal ha blitt bygget av svenske krigsfanger i perioden 1807–1814. Rundt 1920 ble det anlagt en ny dam med fontene. Damplassen er den sentrale plassen i Ullevål Hageby. Plassen ble omlagt i 1998.
Letalnica
Historie
I tillegg til skiflygingsbakken består hoppanlegget i Planica av en storbakke med størrelse K125 (HS139) og normalbakke K95 (HS104), samt mindre bakker med K72, K56, K41, K28 og K13. Stor- og normalbakken ligger der den gamle skiflygingsbakken Bloudkova velikanka lå. Den tidligere normalbakken Normalna Bloudkova skakalnica (K90, HS100) ble revet etter den siste ombyggingen av Bloudkova velikanka. Alle bakkene bortsett fra skiflygingsbakken er utstyrt med plastmatter til sommerbruk.
Sjonglering
Ordet sjonglør eller gjøgler kommer av det franske ordet «jongleur», som igjen har sin opprinnelse i latin «ioculari» og «iocus» (engelsk: «joke»), som betyr vits. Middelalderens gjøglere underholdt både med sang og andre kunster.
Fram til 1900-tallet
I Europa var sjonglering en akseptabel aktivitet fram til Romerrikets fall på 400-tallet. Man begynte da å se ned på det. Under Middelalderen ble de fleste historiene om sjonglører skrevet av kirkens menn, som beskrev denne typen artister som umoralske. Noen mente til og med at sjonglørene utøvde trolldom. I denne perioden kunne sjønglører bare opptre på markeder, på gata eller i drikkehus. De hadde korte og humoristiske framføringer, og sendte en hatt eller en pose rundt blant tilskuerne for tips. Noen av gjøglerne til konger og adelsmenn kunne sjonglere eller utføre akrobatikk, men deres fremste ferdigheter var muntlige, i form av dikting, musikk, komikk og historiefortelling.
På 1900-tallet ble varieteer stadig mer populært, og sjonglører pleide å fylle tida mellom musikken og de andre framføringene ved å sjonglere foran teppet mens man skifta kulisser. Noen underholdningsartister begynte å spesialisere seg i sjonglering, og det skilte dermed lag med andre typer underholdning, slik som sverdsluking og trylling. Gentlemannssjonglørstilen ble starta av tyske sjonglører som «Salerno» og «Kara». Produksjon av gummi tok til, og sjonglørene begynte å bruke gummiballer. Tidligere hadde man brukt baller av hyssing, fylte lærballer og baller av tre eller metall. Massive eller oppblåsbare gummiballer betydde at sprettsjonglering ble mulig. Oppblåste gummiballer gjorde ballspinning mye lettere. Snart begynte vaudeville-teatre i Nord-Amerika å ansette sjonglører, og de var ofte innleide fra Europa.
Den norske velferdsstaten
Historikk
I 1966 vedtok Stortinget loven om folketrygd, som ble innført fra 1. januar 1967 og som samlet og samordnet alle velferdsordningene under ett. Den nye loven endret også pensjonsordningen fra å være en ordning som skulle gi en minimumshjelp til å bli en ordning som skulle ligge på et nivå som inntil visse grenser hadde sammenheng med det vedkommende var vant til fra sitt yrkesaktive liv. Systemet med ytelsesregulering i forhold til G ble innført.
Banesonde
Solen
Kun romfartøy i bane rundt Solen eller plassert ved likevektspunktet L-1 mellom Jorden og Solen (ca 1,5 millioner km fra Jorden) og om har hatt som hovedformål å studere Solen eller det interplanetariske rom er listet opp. Andre romfartøy i bane rundt Solen, planetsonder utstyrt med solobservasjonsinstrumenter, eller solobservatorier i bane rundt Jorden er ikke tatt med.
Atter en konge
Atter en konge forteller om hvordan Ringen blir ødelagt, Saurons fall og kongens tilbakekomst. Tolkien ønsket ikke at denne delen skulle hete Atter en konge (engelsk: Return of the King) fordi han mente det sa for mye om hva som kom til å skje.
Maurice Greene
Idrettskarrière
I USA-mesterskapet i friidrett innendørs 1999 kom han på 2.-plass på 60 meter, og i VM i friidrett innendørs 1999 vant han 60 meter med ny mesterskapsrekord: 6,42. Den 16. juni 1999 satte han ny verdensrekord på 100 meter under et stevne i Athen, og ble med det den første sprinteren i verden som innehadde verdensrekorden på 60 meter innendørs og 100 meter samtidig. Han forsvarte VM-tittelen sin på 100 meter i VM i friidrett 1999, der han vant tre gullmedaljer; han vant 100 meter på 9,80, 200 meter på 19,90 og deltok på USAs stafettlag som vant 4 x 100 meter på 37,59. Greene ble da den første mannlige utøveren som vant både 100 og 200 meter i samme VM. Han vant også 200 meter i USA-mesterskapet i friidrett utendørs 1999. Han avsluttet sesongen med 2.-plass på 200 meter i IAAF Grand Prix Final, bak brasilianske Claudinei da Silva.
I USA-mesterskapet i friidrett innendørs 2004 løp han 60 meter på 6,61 i kvalifiseingsrunden, og ble kvalifisert til finalen, men løp ikke finalen. Han vant 100 meter i USA-mesterskapet utendørs i juli, som også var OL-uttak, med tiden 9,91, foran Justin Gatlin og Shawn Crawford. I Sommer-OL 2004 i Athen økte Greene medaljesamlingen med bronsemedalje på 100 meter med tiden 9,87, og sølv på 4 x 100 meter, der laget ble slått av Storbritannia med 0,01 sekunder.
Guaraqueçaba
Guaraqueçaba er en kommune i delstaten Paraná i sørregionen av Brasil.
Anders Zorn
Reiser
Zorn reiste mye, og besøkte blant annet Spania, Nord-Afrika og England. I 1893 reiste han til USA for å besøke Verdensutstillingen og for å male portretter av kjente politikere og andre fremtredende personligheter. Mest kjent fra denne reisen er portrettet av president Grover Cleveland.
Sommeren 1897 reiste Zorn til Russland, der har fikk en varm velkomst. Han besøkte St. Petersburg og Moskva, hvor han ble venn med kunstnerne Ilja Repin og Konstatin Korovin. Under oppholdet bodde han for det meste hos Korovin.
Minowademningen
Minowademningen (japansk: 箕輪ダム) er en demning i prefekturet Nagano, Japan, som ble fullført i 1992.
Vestre orgelfabrikk
Kirker med pipeorgler fra Vestre orgelfabrikk
(Flere av disse er siden skiftet ut.)
Mike Myers
Myers ble i 2017 utnevnt til offiser av Order of Canada.
Godzilla Against Mechagodzilla
Godzilla Against Mechagodzilla (ゴジラXメカゴジラ) er en japansk film fra 2002 regissert av Masaaki Tezuka. Dette er den tjuesjette filmen om det klassiske filmmonsteret Godzilla.
Forordningen av 16. oktober 1697
Forordningen av 16.oktober 1697 var en forordning som ble utstedt av den dansk-norske konge Christian V og hadde til hensikt å skjerpe straffene for enkelte grovere mord. Forordningen lyder:
E18 Bjørvikaprosjektet
E18 Bjørvikaprosjektet var et byutviklingsprosjekt i regi av Statens vegvesen. Hovedhensikten var å legge om trafikken, slik at Bjørvika kunne bygges ut som en bydel i Oslo. Frem til 2010-tallet var Bjørvika adskilt fra resten av byen på grunn av en mellomliggende motorvei, Europavei 18 (E18), jernbanelinjer og havnebygg. Fra og med dette tidspunktet ble bydelen utviklet til de fire delområdene Bjørvika, Bispevika, Middelalderparken og Lohavn.
NM i fotball for kvinner 2008
3. runde
3= tirsdag 17. juni
Blåpetrell
Biologi
Blåpetrell blir 26–32 cm lang og veier typisk 152–251 g. Vingespennet utgjør 58–71 cm. Kjønnene er like, men hannen blir litt tyngre og har gjerne litt større vingespenn.
Arten kjennetegnes av ei relativt lys grå fjærdrakt med en karakteristisk stor mørk grå M-lignende tegning på oversiden, som strekker seg fra vingespiss til vingespiss. Stjerten er bred og kort kort og har en tilsvarende, men omvendt og mye mindre mørkere grått M-lignende tegning og halefjær med hvit ytterdel. Hodet, som er relativt stort i forhold til kroppen, er dekket av ei sort hette og nebbet er sort og ganske spinkelt. Hodehetten dekker øynene i et halvmånelignende mønster, mens undersiden og strupen er hvit.
Bessarabia
Bessarabia er en historisk region som idag hovedsakelig ligger i Moldova, delvis også i Ukraina. Regionen er avgrenset av Svartehavet i øst, og elvene Dnestr i nordøst og Prut/Donau i sørvest. Opprinnelsen til navnet er omdiskutert, men kan stamme fra fyrstehuset Basarab som kontrollerte deler av området på 1300-tallet. Lenge var Bessarabia en bufferregion mellom stormaktene Østerrike, Russland og Det osmanske rike.
Historie
På denne tid ankom mange tyskere og bulgarer– de tyske er senere borte (den tidligere tyske presidenten Horst Köhlers foreldre var rumenske statsborgere fra Bessarabia) eller helt assimilert, mens det fortsatt er en Bessarabia-bulgarsk minoritet der.
Genesaretsjøen
Oldtiden
De synoptiske evangeliene etter Markus, Matteus og Lukas, beskriver hvordan Jesus rekrutterte fire av apostlene sine fra Genesaretsjøens bredder – fiskerne Peter og broren Andreas, og brødrene Johannes og Jakob. En av Jesus sine mest kjente prekener, Bergprekenen, ble holdt på en høyde med utsikt over innsjøen. Mange av miraklene hans skal også ha funnet sted her – da han gikk på vannet, stilnet stormen, da han mettet 5 000 mennesker (i Tabgha) og mange fler.
Tvillinghjul
Fordeler med tvillinghjul
På traktorer er de ytterste dekkene ofte beregnet på å avmonteres når det ikke er bruk for dem.
Den gylne regel
Kristendommen, og noen mindre religioner, har en handlingsorientert positiv vinkling av gjensidighetsprinsippet: Matteus skriver at du skal gjøre godt mot andre. I de øvrige verdensreligionene (Islam, Jødedom, Buddhisme og Hinduisme) påpekes det hva man ikke skal gjøre mot andre, eller at man kun skal ha denne forpliktelsen over den man definerer som sin «neste» (likesinnede).
Jødedommen
«Gjør ikke mot din neste noe du ville mislike dersom det ble gjort mot deg. Dette er hele loven. Resten er kommentarer.» (Talmud Shabbat, 31a)
Hinnebegerfamilien
I eldre botaniske systemer som Cronquist- og Takhtajan-systemene var hinnebegerfamilien den eneste familien i ordenen Plumbaginales. Enkelte bygningstrekk minner om nøkleblomfamilien (Primulaceae), og noen botanikere antok at det kunne være et slektskap. Molekylærgenetiske studier viser at hinnebegerfamilien hører til i nellikordenen som søstergruppe til slireknefamilien, og det er ikke noe nært slektskap på nøkleblomfamilien, som nå tilhører lyngordenen.
Fløyelsrevolusjonen
Bakgrunn
17. november 1939 i tysk-okkuperte Tsjekkoslovakia gikk nazister til angrep på studenter ved universitetet i Praha. Flere studenter ble drept, universitetene ble stengt og 1200 studenter ble deportert til konsentrasjonsleire, de fleste til Sachsenhausen. For å minnes disse studentene har datoen i ettertid blitt gitt tittelen International Students’ Day.
Hendelsesforløp
Gjennomføringen av streiken var vellykket, og dermed var Občanské fórum sementert som en legitim stemme for folket. Gruppen, som hadde vist seg som handlekraftig kunne med denne stemmen forhandle med staten.
Sverre Holm
Holm utga også kokeboken Bombe på gaffelen.
Fylkesvei 1660
Frem til 2019 hadde veien betegnelsen fylkesvei 4 (Hedmark).
Sandefjord Boligbyggelag
Boligbyggelaget har ca. 9 400 medlemmer og forvalter 4 900 boliger i 168 borettslag, sameier og andre selskap.
Moheda
Moheda er et tettsted i Alvesta kommune i Kronobergs län i Småland i Sverige. I 2010 hadde tettstedet 1 824 innbyggere.
Skarnsundet
23. juni 2020 ble Skarnsudet marine verneområde opprettet. Det omfatter det meste av Skarnsundet og i tillegg arealer ca. 2 km ut i Beitstadfjorden og Trondheimsfjorden, totalt 18 km². Verneområdet ble opprettet for å ta vare på helheten i et strømrikt sund og en rik fauna med flere arter svamper og koraller. Sundet har på 37 meters dybde den grunneste kjente forekomsten av øyekorall i verden. Øyekorallen lever som regel på dyp fra 100 meter og nedover.
Skarnsundbrua over sundet er en del av.
Mingo County
Mingo Countys totale areal er 1 097 km² hvorav 3 km² er vann. I 2000 hadde fylket 28 253 innbyggere, og administrasjonssenteret ligger i Williamson.
Anarkafeminisme
Anarkafeminismen er en politisk filosofi som kombinerer anarkisme og feminisme. Selv om kampen mot staten og andre former for autoriteter stod sterkt hos tidligere feminister av 1900-tallet, var det de nyere feministgruppene fra 1960-årene som bygde på en anarkistisk praksis.
Pavel Churavý
OL-resultater
Salt Lake City 2002
Bondeparagrafen
Utvikling
Bestemmelsen kom under kritikk utover på 1800-tallet. Paragrafen ble opprettholdt ved valgreformen i 1919 etter å ha blitt sterkt kritisert av de som ønsket en ordning der den enkelte valgkrets skulle ha representanter helt i samsvar med folketallet i kretsen. Nye kjøpsteder måtte inngå i valgkrets sammen med nærmeste større kjøpstad, for å holde antallet by-mandater i Stortinget nede. I Rogaland førte opprettelsen av kjøpstaden Haugesund i 1866 til at byen inngikk i valgkrets sammen med Stavanger, og stod uten stortingsrepresentanter i flere tiår. Dette førte til valgstreikene i Haugesund, hvor velgerne fra 1882 jevnlig boikottet stortingsvalgene for å tvinge frem egne mandater (valgstreik fra 1888). Valgstreiken i 1888 var ikke fullstendig ved at to velgere avga stemme. I 1902 var valgstreiken i Haugesund fullstendig og stortinget skilte ut byen som eget valgdistrikt. I Sandefjord (som var i valgdistrikt med Larvik) var det valgstreik i 1900 og 1903. I Drøbak som var valgdistrikt sammen med Moss ble i det 1900 bare avgitt 37 stemmer. Hønefoss og Kongsvinger inngikk i valgdistrikt sammen med Kristiania som i 1900 hadde 803 valgmenn mot henholdsvis 6 og 5 for de to småbyene. Alle velgerne i Kongsvinger og Hønefoss streiket i 1903. I 1903 hadde bykretsen Brevik 1 representant på Stortinget og bak denne sto 2300 innbyggere. Bykretsen Kristiania (med Hønefoss og Kongsvinger) hadde 4 representanter og 57.780 innbyggere bak hver representant. I 1903 hadde landdistriktene i Finnmark 13.000 innbyggere for hver representant (det laveste av landdistriktene), mens landdistriktene i Nordland hadde 29.000 for hver representant (høyest av landdistriktene).
Bernhard Glass
Bernhard Glass (født 6. november 1957 i Stapelburg, Nordharz, Landkreis Harz i Sachsen-Anhalt), er en østtysk tidligere aker som deltok i de olympiske vinterleker 1980 i Lake Placid.
Miroslav Dvořák
OL-resultater
Vancouver 2010
Vágtázó Halottkémek
Vágtázó Halottkémek ga ut sin foreløpig siste plate i 2000, og har siden kun spilt sammen sporadisk siden.
Papayafamilien
Papayafamilien (Caricaceae) er en plantefamilie i ordenen Brassicales. Den omfatter ca. 30 arter fordelt på 4 planteslekter. Frukten papaya kommer fra arten Carica papaya.
Skifernellikfly
Levevis
Arten lever på steinete steder nær havet, men også i innlandet. Larvene utvikler seg på frøene til strandsmelle (Silene maritima), trolig også andre smeller. De voksne sommerfuglene flyr om natten i mai – august.
Hugo Hermansen
25 år gammel ble Hugo Hermansen, tidligere en kontorist hos en grosserer, ansatt av den svenske direktøren for «Kinematograf-Theatret», Nils E. Sterner, til å ta seg av kinodriften i Oslo i Stortingsgaten 12. I januar 1906 kjøpte han ut de svenske interessene og startet «Norsk Kinematograf Aktieselskab». Et halvt år senere åpnet selskapet sin andre kino i Akersgaten 16, og deretter sin tredje kino, «Olympia Kinematograf» i Storgaten. I 1908 kunne selskapet vise filmer på 43 kinematografer i Norge.
I 1909 ble Hugo Hermansen rammet av slag, og måtte gi opp sitt kinoimperium. Han fortsatte imidlertid å arbeide med film langt inn i 1920-årene, og er nevnt som en omstridt produsent i bøkene til Ottar Gladtvedt og Leif Sinding. Sinding spesielt legger skildrer Hermansens sammensatte personlighet, og hans mange konflikter med tidens regissører.
Ligue 1 1947–1948
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Pilegrimssenter Hamar
Pilegrimssenter Hamar er et av fem regionale sentre langs pilegrimsleden mellom Oslo og Nidaros. Sentrets oppgaver er å gi veiledning og tilrettelegge for pilegrimsvandringer mellom Oslo og Nidaros generelt, og området i Hedmark spesielt. Det skal legge til rette for vandring og aktiviteter knyttet til pilegrimsleden og Olavstradisjonen. Viktige målsettinger for sentret er knyttet til kirke, næring, miljø og kultur.
Ringnes (Stange)
Historie
I 1720 kjøpte oberstløytnant Herman Heyer gården og oppførte hovedbygningen. Han var gift med Margrethe Coucheron, som hadde slektninger i baroniet i Rosendal. I 1768 ble Ringnes solgt til Erik Sørensen fra Nes, da den tidligere eieren, oberst Frederik Gottschalk von Haxthausen, ble utnevnt til generalmajor og sjef for Fredriksten festning. Fra 1781 til 1800 ble gården leid ut til amtmennene Ditlev von Pentz og Andreas Høyer.
Porte Molitor (Paris Metro)
Stasjonen er bygget på et eget spor mellom linje 9 og linje 10 for å betjene fotballstadionet Parc des Princes. Selv om stasjonsområdet og plattformer er ferdigbygget ble prosjektet kansellert.
Vassfaret
Vassfaret er av Riksantikvaren definert som et kulturhistorisk landskap av nasjonal interesse, område K470.
Naturvern
Fra naturvernhold blir det hevdet at vernet av Vassfaret gjennom landskapsvernområdene har lagt svært få restriksjoner på moderne industriell skogsdrift, blant annet i form av flatehugst og bygging av nye skogsbilveier. I forbindelse med debatten om vern av Trillemarka ble således Vassfaret ofte holdt frem som et eksempel på hvor galt det kan gå når grunneierinteressene får for fritt spillerom.